Drumnakillyko segada

Drumnakillyko segada, 1988ko abuztuaren 30ean, Ipar Irlandako gatazkan zehar, Tyrone konderriko Drumnakilly udalerrian Britainiar Armadaren soldaduek Behin-behineko IRAren unitate baten aurka egindako segada bat izan zen.

 Atentatua 
Egun hartako arratsalde amaieraldera, IRAren Ekialdeko Tyroneko Brigadako Gerard (29 urte) eta Martin Harte (23 urte) anaiak eta Brian Mullan (26 urte, ta bi anaien koinata) gazteek osatutako unitateak Britainiar Armadako zerbitzutik kanpo zegoen Ulstergo Defentsa Erregimenduko soldadu bat erailtzen saiatu ziren, aurrez, haren mugimenduak, ordutegiak eta bizitza zibilean ogibidea zuen banaketa kamioiaren ibilbideak aztertuz.

IRAren unitateak kamioiari Omagh eta Carrickmore udalerrien arteko errepidean erasotzea erabaki zuen, Drumnakilly herritik hurbil. laneko buzoak, buru-berokiak, 2 fusil AK-47 eta MK British Wembley errebolber zahar bat zeramatzaten.

Kamioia 16 kilometro luzeko errepidean zehar haren banaketa enpresaren ikurrarengatik autoz bilatzen hasi eta errepide bazterrean kamioia haiek helburutzat zuten gizona ustez gurpil bat aldatzen ari zela topatu zuten. Baina hura hiltzera zuzendu zirenean, bapatean, SASeko soldadu erregimendu bat errepidearen bazterretatik ezkutuko kokalekuetatik agertu eta IRAkideen autoari tiro egin zioten, hiruak unean bertan hilez.

Bertako biztanleen lekukotasunaren arabera, gertakarian zehar tiro hotz etengabe eta luzeak entzun zituzten, jarraian tiro hotz bakan batzuekin. Ondorengo ikerketek arabera, IRAkideen armetatik ateratako 16 tiro bala topatu zituzten, aldiz, SASeko soldaduen armek 220 tiro burutu zituzten. Ondorengo 1993ko ikerketa forenseak ez zuen lehen tiroa zein aldek bñegin zuen argitu.

 Ondoria 
1987ko maiatzean Loughgallgo segada gertatu zenetik Behin-behineko IRAk jasandako kide galera handiena izan zen, hartan, antzeko baldintzetan IRAko 8 kide hil baitziren.

 Abestiak 
Hiru IRAkideen omenezko bi abesti konposatu ziten, bata The Irish Brigade irlandar folk musika talde errepublikarrak egina, eta bestea Gerry Cunningham kantautoreak, azken abesti hau Ógra Shinn Féin gazte erakunde errepublikarrak segada honen urteroko oroitzapen ekitaldian erabili ohi du.

 Ikus gainera 
 Loughgallgo segada
 Pasaiako segada
 Ekialdeko Tyroneko IRAren Brigada
 Aire Zerbitzu Bereziaren

 Kanpo estekak 

Kategoria:Ipar Irlandako gatazka 1988an
Kategoria:Ipar Irlandako gatazka Tyrone konderrian
Kategoria:Ulstergo loialisten atentatuak